CELEX: 42016D0484
Language: hr
Date: 2016-03-23 00:00:00
Title: Odluka (EU, Euratom) 2016/484 predstavnika vlada država članica od 23. ožujka 2016. o imenovanju sudaca Općeg suda

2.4.2016   
            
            
               HR
            
            
               Službeni list Europske unije
            
            
               L 87/31
            
         ODLUKA (EU, Euratom) 2016/484 PREDSTAVNIKA VLADA DRŽAVA ČLANICA
   od 23. ožujka 2016.
   o imenovanju sudaca Općeg suda
   PREDSTAVNICI VLADA DRŽAVA ČLANICA EUROPSKE UNIJE,
   uzimajući u obzir Ugovor o Europskoj uniji, a posebno njegov članak 19.,
   uzimajući u obzir Ugovor o funkcioniranju Europske unije, a posebno njegove članke 254. i 255.,
   uzimajući u obzir Ugovor o osnivanju Europske zajednice za atomsku energiju, a posebno njegov članak 106.a stavak 1.,
   budući da:
   
               (1)
            
            
               Člankom 48. Protokola br. 3 o Statutu Suda Europske unije, kako je izmijenjen Uredbom (EU, Euratom) 2015/2422 Europskog parlamenta i Vijeća (1), predviđa se da se Opći sud od 25. prosinca 2015. sastoji od četrdeset sudaca. U članku 2. točki (a) navedene Uredbe utvrđuje se trajanje mandata dvanaest dodatnih sudaca na način da se kraj njihovih mandata podudara s djelomičnim zamjenama u Općem sudu koje će se provesti 1. rujna 2016. i 1. rujna 2019.
            
         
               (2)
            
            
               G. Leopoldo CALVO-SOTELO IBÁÑEZ-MARTÍN, g. Zoltán CSEHI, g. Constantinos ILIOPOULOS, gđa Anna MARCOULLI, gđa Nina PÓŁTORAK, g. Dean SPIELMANN i g. Virgilijus VALANČIUS predloženi su kao kandidati za mjesta dodatnih sudaca Općeg suda.
            
         
               (3)
            
            
               Odbor osnovan u skladu s člankom 255. Ugovora o funkcioniranju Europske unije dao je mišljenje o prikladnosti g. Leopolda CALVO-SOTELA IBÁÑEZ-MARTÍNA, g. Zoltána CSEHIJA, g. Constantinosa ILIOPOULOSA, gđe Anne MARCOULLI, gđe Nine PÓŁTORAK, g. Deana SPIELMANNA i g. Virgilijusa VALANČIUSA za obnašanje dužnosti sudaca Općeg suda,
            
         DONIJELI SU OVU ODLUKU:
   Članak 1.
   Sucima Suda za razdoblje od datuma stupanja na snagu ove Odluke do 31. kolovoza 2016. imenuju se:
   
               —
            
            
               g. Zoltán CSEHI,
            
         
               —
            
            
               g. Constantinos ILIOPOULOS,
            
         
               —
            
            
               gđa Anna MARCOULLI,
            
         
               —
            
            
               gđa Nina PÓŁTORAK,
            
         
               —
            
            
               g. Dean SPIELMANN.
            
         Članak 2.
   Sucima Suda za razdoblje od datuma stupanja na snagu ove Odluke do 31. kolovoza 2019. imenuju se:
   
               —
            
            
               g. Leopoldo CALVO-SOTELO IBÁÑEZ-MARTÍN,
            
         
               —
            
            
               g. Virgilijus VALANČIUS.
            
         Članak 3.
   Ova Odluka stupa na snagu sljedećeg dana od dana objave u Službenom listu Europske unije.
   
      Sastavljeno u Bruxellesu 23. ožujka 2016.
      
         
            Predsjednik
         
         P. DE GOOIJER
      
   
   
      (1)  Uredba (EU, Euratom) 2015/2422 Europskog parlamenta i Vijeća od 16. prosinca 2015. o izmjeni Protokola br. 3 o Statutu Suda Europske unije (SL L 341 od 24.12.2015., str. 14.).